ddrg/super_eurlex huggingface dataset:
Euroopa Liidu Teataja L 155 , 28/06/2000 Lk 0036 - 0037



Komisjoni määrus (EÜ) nr 1356/2000, 27. juuni 2000, millega muudetakse määrust (EÜ) nr 1474/95, millega kehtestatakse munasektori ja ovoalbumiini tariifikvoodid ning sätestatakse nende haldamise kord EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 18. juuni 1996. aasta määrust (EÜ) nr 1095/96 vastavalt GATTi artikli XXIV lõikele 6 toimunud läbirääkimiste tulemusel koostatud CXL-loendis sätestatud kontsessioonide rakendamise kohta, [1] eriti selle artiklit 1, ning arvestades järgmist: (1) Maailma Kaubandusorganisatsiooni raames on komisjon kohustunud kehtestama teatavate munasektori toodete ja ovoalbumiini tariifikvoodid. Seepärast tuleks ette näha üksikasjalikud eeskirjad kõnealuste kvootide rakendamiseks alates 1. juulist 2000. (2) Komisjoni määruses (EÜ) nr 1474/95, [2] viimati muudetud määrusega (EÜ) nr 1323/1999, [3] on sätestatud nimetatud kvootide haldamine ajavahemikuks 1. juuli 1999 – 30. juuni 2000. Tuleks ette näha nende kvootide haldamine alates 1. juulist 2000. (3) Käesolevas määruses ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1474/95 muudetakse järgmiselt. 1. Artikkel 1 asendatakse järgmisega: "Artikkel 1 I lisas loetletud imporditariifikvoodid kehtestatakse igal aastal kõnealuses lisas osutatud tooterühmade kohta ja seal märgitud tingimustel." 2. I lisa asendatakse käesoleva määruse lisaga. Artikkel 2 Käesolev määrus jõustub Euroopa Ühenduste Teatajas avaldamise päeval. Määrust kohaldatakse alates 1. juulist 2000. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. juuni 2000 Komisjoni nimel komisjoni liige Franz Fischler [1] EÜT L 146, 20.6.1996, lk 1. [2] EÜT L 145, 29.6.1995, lk 19. [3] EÜT L 157, 24.6.1999, lk 29. -------------------------------------------------- LISA " “I LISA (tonnides) | Rühmanumber | CN-kood | Tollitariifistiku maksumäär, eurodes toote tonni kohta | Tariifikvoot alates 2000. a | E 1 | 04070030 | 152 | 135000 | E 2 | 04081180 | 711 | | 04081981 | 310 | 7000 | 04081989 | 331 | | 04089180 | 687 | | 04089980 | 176 | | E3 | 35021190 | 617 | 15500 | 35021990 | 83 | | " --------------------------------------------------
Official Journal L 155 , 28/06/2000 P. 0038 - 0039



KOMISJONI MÄÄRUS (EÜ) nr 1357/2000, 27. juuni 2000, millega muudetakse määrust (EÜ) nr 1251/96, millega avatakse linnulihasektori tariifikvoodid ja sätestatakse nende haldamine EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 18. juuni 1996. aasta määrust (EÜ) nr 1095/96 vastavalt GATTi artikli XXIV lõikele 6 toimunud läbirääkimiste tulemusena koostatud CXL-loendis sätestatud kontsessioonide rakendamise kohta,1 eriti selle artiklit 1, ning arvestades järgmist: 1) Maailma Kaubandusorganisatsiooni raames kohustus komisjon avama teatavate linnulihasektori toodete tariifikvoodid; tuleks ette näha üksikasjalikud eeskirjad kõnealuste kvootide rakendamiseks alates 1. juulist 2000. 2) Komisjoni määruses (EÜ) nr 1251/96,2 viimati muudetud määrusega (EÜ) nr 1327/1999,3 sätestatakse nimetatud kvootide haldamine ajavahemikuks 1. juuli 1999 - 30. juuni 2000; tuleks ette näha nende kvootide haldamine alates 1. juulist 2000. 3) Käesolevas määruses ettenähtud meetmed on kooskõlas linnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1251/96 muudetakse järgmiselt. 1. Artikkel 1 asendatakse järgmisega: "Artikkel 1 I lisas loetletud imporditariifikvoodid avatakse igal aastal sealsamas osutatud tooterühmade kohta ja sealsamas märgitud tingimustel." 2. I lisa asendatakse käesoleva määruse lisaga. Artikkel 2 Käesolev määrus jõustub Euroopa Ühenduste Teatajas avaldamise päeval. Määrust kohaldatakse alates 1. juulist 2000. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. juuni 2000 Komisjoni nimel komisjoni liige Franz FISCHLER 1 EÜT L 146, 20.6.1996, lk 1. 2 EÜT L 161, 29.6.1996, lk 136. 3 EÜT L 157, 24.6.1999, lk 37. LISA "I LISA (tonnides) Rühm nr CN-kood Rakendatav tollimaks (eurot/tonni) Tariifikvoot alates 1.7.2000 P 1 0207 11 10 0207 11 30 0207 11 90 0207 12 10 0207 12 90 131 149 162 149 162 6 200 P 2 0207 13 10 0207 13 20 0207 13 30 0207 13 40 0207 13 50 0207 13 60 0207 13 70 0207 14 20 0207 14 30 0207 14 40 0207 14 60 512 179 134 93 301 231 504 179 134 93 231 4 000 P 3 0207 14 10 795 700 P 4 0207 24 10 0207 24 90 0207 25 10 0207 25 90 0207 26 10 0207 26 20 0207 26 30 0207 26 40 0207 26 50 0207 26 60 0207 26 70 0207 26 80 0207 27 30 0207 27 40 0207 27 50 0207 27 60 0207 27 70 170 186 170 186 425 205 134 93 339 127 230 415 134 93 339 127 230 1 000"
Official Journal L 156 , 29/06/2000 P. 0030 - 0030



KOMISJONI MÄÄRUS (EÜ) nr 1377/2000, 28. juuni 1994, millega muudetakse määrust (EÜ) nr 1432/94, milles sätestatakse nõukogu määruses (EÜ) nr 774/94 ettenähtud impordikorra üksikasjalikud rakenduseeskirjad sealihasektoris ning sealiha ja teatavate muude põllumajandustoodete teatavate ühenduse tariifikvootide avamine ja haldamine EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. märtsi 1994. aasta määrust (EÜ) nr 774/94 kvaliteetse veiseliha, samuti sealiha, kodulinnuliha, nisu ja meslini ning kliide, peprede ja muude töötlusjääkide suhtes teatavate ühenduse tariifikvootide avamise ja haldamise kohta,1 muudetud komisjoni määrusega (EÜ) nr 2198/95,2 eriti selle artiklit 7, võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta,3 viimati muudetud Austria, Soome ja Rootsi ühinemisaktiga ning määrusega (EÜ) nr 3290/94,4 eriti selle artiklit 22, ning arvestades järgmist: 1) Komisjoni määrusega (EÜ) nr 1432/94,5 viimati muudetud määrusega (EÜ) nr 2068/96,6 sätestatakse määrusega (EÜ) nr 774/94 ettenähtud impordikorra üksikasjalikud rakenduseeskirjad sealihasektoris. 2) Sealiha impordikvootide kasutamine on viimastel aastatel olnud üldiselt väike ja impordilitsentside suhtes kohaldatav suhteliselt suur tagatis võib olla üks kaubandust takistav tegur. Selleks et lihtsustada sealihaga kauplemist ja ühtlustada impordilitsentside suhtes kohaldatavate tagatiste määrad lihasektoris, on vaja uuesti läbi vaadata määruses (EÜ) nr 1432/94 sätestatud tagatise määr. 3) Käesolevas määruses sätestatud meetmed on kooskõlas sealihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1432/94 artikkel 6 asendatakse järgmisega: "Artikkel 6 Kõigi artiklis 1 nimetatud toodete impordilitsentside taotluste korral esitada tagatis 20 eurot 100 kilogrammi kohta." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. juulist 2000. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. juuni 2000 Komisjoni nimel komisjoni liige Franz FISCHLER 1 EÜT L 91, 8.4.1994, lk 1. 2 EÜT L 221, 19.9.1995, lk 3. 3 EÜT L 282, 1.11.1975, lk 1. 4 EÜT L 349, 31.12.1994, lk 105. 5 EÜT L 156, 23.6.1994, lk 14. 6 EÜT L 277, 30.10.1996, lk 12.
Official Journal L 163 , 04/07/2000 P. 0028 - 0029



KOMISJONI MÄÄRUS (EÜ) nr 1454/2000, 3. juuli 2000, millega muudetakse määrust (EÜ) nr 2316/1999 seoses teatavate põllukultuuride tootjatele nõukogu määrusega (EÜ) nr 1251/1999 kehtestatud toetussüsteemi raames kohaldatavate piirkondlike baaskülvipindadega EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1251/1999, millega kehtestatakse teatavate põllukultuuride tootjatele toetussüsteem,1 muudetud määrusega (EÜ) nr 2704/1999,2 eriti selle artiklit 9, ning arvestades järgmist: 1) Komisjoni määruses (EÜ) nr 2316/19993 on sätestatud teatavate põllukultuuride tootjatele kehtestatud toetussüsteemi raames kohaldatavad piirkondlikud baaskülvipinnad. 2) Nõukogu 26. aprilli 1994. aasta määruse (EÜ) nr 1017/94 Portugalis põllukultuuride kasvatamiseks kasutatava maa ülemineku kohta ekstensiivseks loomakasvatuseks4 (muudetud määrusega (EÜ) nr 1461/955) raames on esitatud taotlusi 6 884 hektari ülemineku kohta. Seepärast tuleks baaskülvipinda muuta. 3) Pärast Madalmaade taotluse esitamist tuleks sätestada uus baaskülvipind kooskõlas kõnealuse liikmesriigi piirkonnajaotuskavaga, ilma et see muudaks baaskülvipindade kogupindala. 4) Seepärast tuleb määrust (EÜ) nr 2316/1999 muuta. 5) Käesolevas määruses sätestatud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2316/1999 VI lisas asendatakse Portugali ja Madalmaade baaskülvipinnad käesoleva määruse lisas sätestatud baaskülvipindadega. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 3. juuli 2000 Komisjoni nimel komisjoni liige Franz FISCHLER 1 EÜT L 160, 26.6.1999, lk 1. 2 EÜT L 327, 21.12.1999, lk 12. 3 EÜT L 280, 30.10.1999, lk 43. 4 EÜT L 112, 3.5.1994, lk 2. 5 EÜT L 144, 28.6.1995, lk 4. LISA (1 000 hektarit) Piirkond Kõik põllukultuurid Sellest mais MADALMAAD Piirkond I 226,5 44,4 Piirkond II 210,0 163,9 PORTUGAL Assoorid 9,7 Madeira - niisutatavad alad (Regadío) 0,31 0,29 - muu 0,30 Manner - niisutatavad alad (Regadío) 293,4 221,4 - muu 711,1
Komisjoni määrus (EÜ) nr 1529/2000,

13. juuli 2000,

millega kehtestatakse loetelu Cannabis sativa L. sortidest, mis vastavad nõukogu määruse (EMÜ) nr 2358/71 alusel antava abi saamise tingimustele

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 26. oktoobri 1971. aasta määrust (EMÜ) nr 2358/71 seemneturu ühise korralduse kohta, [1] viimati muudetud määrusega (EÜ) nr 1405/1999, [2] eriti selle artikli 3 lõiget 6,

ning arvestades järgmist:

(1) Määruse (EMÜ) nr 2358/71 I lisas on Cannabis sativa L. loetletud nende toodete hulgas, mille eliitseemne ja sertifitseeritud seemne puhul makstakse tootmistoetust.

(2) Nõukogu 22. märtsi 1971. aasta määruse (EMÜ) nr 619/71 (milles sätestatakse abi andmise üldeeskirjad lina ja kanepi puhul, [3] viimati muudetud määrusega (EÜ) nr 1420/98 [4]) artikli 3 lõikes 1 sätestatakse, et tootmistoetust antakse üksnes pärast seemnete moodustumist koristatud kanepi puhul, mis on kasvatatud nõukogu 29. juuni 1970. aasta määruse (EMÜ) nr 1308/70 (lina- ja kanepituru ühise korralduse kohta, [5] viimati muudetud määrusega (EÜ) nr 2702/1999 [6]) artiklis 12 sätestatud korras koostatavasse loetellu kuuluvate sortide sertifitseeritud seemnetest. Kanepi tootmistoetuse andmiseks on nõukogu täpsustanud, et loetelu võib 1998/1999., 1999/2000. ja 2000/2001. turustusaastal sisaldada üksnes neid sorte, mis ei sisalda üle 0,3 % tetrahüdrokannabinooli (THC), ja järgmistel turustusaastatel sorte, mis ei sisalda üle 0,2 % THCd.

(3) Määruse (EMÜ) nr 2358/71 I lisas osutatakse Cannabis sativa L. sortidele, mille THC sisaldus ei ületa 2000/2001. turustusaastal 0,3 % ja järgmistel turustusaastatel 0,2 %.

(4) Toetuse andmise korra ühtse kohaldamise tagamiseks kogu ühenduses tuleks kehtestada loetelu Cannabis sativa L. eri sortidest, mis vastavad määruse (EMÜ) nr 2358/71 artikli 3 lõike 6 alusel toetuse saamise tingimustele, ja selleks tuleks kasutada komisjoni 28. aprilli 1989. aasta määruse (EMÜ) nr 1164/89 (milles sätestatakse kiulina ja kanepi toetust käsitlevad üksikasjalikud eeskirjad, [7] viimati muudetud määrusega (EÜ) nr 1313/2000 [8]) B lisas sätestatud loetelu.

(5) Käesolevas määruses sätestatud meetmed on kooskõlas seemneturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Cannabis sativa L. sordid, mis vastavad määruse (EMÜ) nr 2358/71 artikli 3 lõike 6 alusel antava abi saamise tingimustele, on loetletud määruse (EMÜ) nr 1164/89 B lisas.

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 13. juuli 2000

Komisjoni nimel

komisjoni liige

Franz Fischler

[1] EÜT L 246, 5.11.1971, lk 1.

[2] EÜT L 164, 30.6.1999, lk 17.

[3] EÜT L 72, 26.3.1971, lk 2.

[4] EÜT L 190, 4.7.1998, lk 7.

[5] EÜT L 146, 4.7.1970, lk 1.

[6] EÜT L 327, 14.12.1999, lk 7.

[7] EÜT L 121, 29.4.1989, lk 4.

[8] EÜT L 148, 22.6.2000, lk 34.

--------------------------------------------------
Euroopa Liidu Teataja L 175 , 14/07/2000 Lk 0074 - 0074



Komisjoni määrus (EÜ) nr 1532/2000, 13. juuli 2000, millega muudetakse määrust (EÜ) nr 805/1999, millega kehtestatakse teatavad meetmed, et rakendada nõukogu määrust (EÜ) nr 718/1999, mis käsitleb ühenduse laevastiku mahutavuse poliitikat siseveetranspordi edendamiseks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. märtsi 1999. aasta määrust (EÜ) nr 718/1999, mis käsitleb ühenduse laevastiku mahutavuse poliitikat siseveetranspordi edendamiseks [1] eriti selle artikli 9 lõiget 3, ning arvestades järgmist: (1) Vastavalt määruse (EÜ) nr 718/1999 artiklile 7 peab komisjon kehtestama üksikasjaliku eeskirja kõnealuses määruses määratletud ühenduse laevastiku mahutavuse poliitika rakendamiseks. (2) Määruse (EÜ) nr 718/1999 alusel vastu võetud komisjoni määruse (EÜ) nr 805/1999 [2] artikliga 4 on alates 29. aprillist 1999 kehtestatud reegli "vana uue vastu" suhtarvud. (3) Määruse (EÜ) nr 718/1999 artikli 4 lõige 2 näeb ette, et suhtarvu vähendatakse pidevalt, et see jõuaks nullini võimalikult kiiresti ja korrapäraste etappidena hiljemalt 29. aprilliks 2003. Seetõttu tuleks aastaks 2000 kehtestada reegli "vana uue vastu" uus suhtarv. (4) Siseveetranspordituru eri sektorite majanduslikku arengut arvestades on otstarbekas vähendada mitmeid määruse (EÜ) nr 718/1999 artiklis 4 nimetatud ja määruse (EÜ) nr 805/1999 artikliga 4 ette nähtud "vana uue vastu" suhtarvusid, kahjustamata seejuures alates 1990. aastast toimunud struktuurilise tõhustamise tulemusi. Kuivlastilaevade suhtarvu tuleks vähendada kuni 0,80:1, kuna tegemist on kasvava sektoriga. Tankerite suhtarvu tuleks vähendada vähem — kuni 1,15:1, kuna selle sektori olukord on murettekitav ja turg ei suurene. Tõukurpuksiiride suhtarvu tuleks vähendada rohkem — kuni 0,50:1, kuna selles sektoris ei ole suurt ülemahutavust. (5) Käesolevas määruses sätestatud meetmete kohta on arvamust avaldanud määruse (EÜ) nr 805/1999 artikli 6 alusel moodustatud ühenduse laevastiku mahutavuse edendamise poliitika ekspertgrupp, ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse määrust (EÜ) nr 805/1999 järgmiselt: 1. Artikli 4 lõikes 1 asendatakse suhtarv "1:1" suhtarvuga "0,80:1". 2. Artikli 4 lõikes 2 asendatakse suhtarv "1,30:1" suhtarvuga "1,15:1". 3. Artikli 4 lõikes3 asendatakse suhtarv "0,75:1" suhtarvuga "0,50:1". Artikkel 2 Käesolev määrus jõustub kahekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. juuli 2000 Komisjoni nimel asepresident Loyola De Palacio [1] EÜT L 90, 2.4.1999, lk 1. [2] EÜT L 102, 17.4.1999, lk 64. --------------------------------------------------
Euroopa Liidu Teataja L 180 , 19/07/2000 Lk 0017 - 0018



Komisjoni määrus (EÜ) nr 1566/2000, 18. juuli 2000, millega muudetakse määrust (EMÜ) nr 94/92 üksikasjalike rakenduseeskirjade kohta, mis käsitlevad nõukogu määruses (EMÜ) nr 2092/91 sätestatud kolmandatest riikidest importimise korda EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 24. juuni 1991. aasta määrust (EMÜ) nr 2092/91 [1] põllumajandustoodete mahepõllundustootmise ning sellele viitavate märgiste kohta põllumajandustoodetel ja toiduainetel (viimati muudetud komisjoni määrusega (EÜ) nr 1437/2000 [2]), eriti selle artikli 11 lõike 1 punkti a, ning arvestades järgmist: (1) Vastavalt määruse (EMÜ) nr 2092/91 artikli 11 lõikele 1 võib kolmandast riigist imporditud tooteid turustada ainult juhul, kui tooted pärinevad kolmandast riigist, mis on kantud kõnealuse artikli lõikes 2 sätestatud kriteeriumide alusel koostatud loetelusse. See loetelu on esitatud komisjoni määruse (EMÜ) nr 94/92 [3] (viimati muudetud määrusega (EÜ) nr 548/2000 [4] lisas. (2) Austraalia asutused on taotlenud komisjonilt uue kontroll- ja sertifitseerimisasutuse kaasamist vastavalt määrusele (EMÜ) nr 94/92. (3) Austraalia asutused on komisjonile esitanud vajalikud tagatised ja teabe selle kohta, et uus kontroll- ja sertifitseerimisasutus vastab nõukogu määruse (EMÜ) nr 2092/91 artikli 11 lõikes 2 sätestatud kriteeriumidele. (4) Käesolevas määruses ettenähtud meetmed on kooskõlas määruse (EMÜ) nr 2092/91 artikli 14 alusel loodud komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 94/92 lisa muudetakse vastavalt käesoleva määruse lisale. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. juuli 2000 Komisjoni nimel komisjoni liige Franz Fischler [1] EÜT L 198, 22.7.1991, lk 1. [2] EÜT L 161, 1.7.2000, lk 62. [3] EÜT L 11, 17.1.1992, lk 14. [4] EÜT L 67, 15.3.2000, lk 12. -------------------------------------------------- LISA Austraaliat käsitleva punkti 3 tekst asendatakse järgmisega: "Kontrollasutus: - Australian Quarantine and Inspection Service (AQIS) (Department of Agriculture, Fisheries and Forestry) - Bio-dynamic Research Institute (BDRI) - Biological Farmers of Australia (BFA) - Organic Vignerons Association of Australia Inc. (OVAA) - Organic Herb Growers of Australia Inc. (OHGA) - Organic Food Chain Pty Ltd (OFC) - National Association of Sustainable Agriculture, Australia (NASAA)" --------------------------------------------------
Euroopa Liidu Teataja L 189 , 27/07/2000 Lk 0015 - 0016



Komisjoni määrus (EÜ) nr 1651/2000, 26. juuli 2000, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse, mis on ette nähtud nõukogu määruses (EMÜ) nr 2081/92 põllumajandussaaduste ja toiduainete geograafiliste tähiste ning päritolunimetuste kaitse kohta) lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandussaaduste ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 1509/2000, [2] eriti selle artikli 6 lõikeid 3 ja 4, ning arvestades järgmist: (1) Prantsusmaa on esitanud vastavalt määruse (EMÜ) nr 2081/92 artiklile 5 komisjonile taotluse nime registreerimiseks geograafilise tähisena. (2) Kooskõlas nimetatud määruse artikli 6 lõikega 1 on leitud, et taotlus vastab kõikidele kõnealuses määruses sätestatud nõuetele ja sisaldab eelkõige kõiki artikli 4 kohaselt nõutud andmeid. (3) Komisjonile ei ole esitatud nimetatud määruse artikli 7 alusel ühtki vastuväidet käesoleva määruse lisas esitatud nime kohta pärast selle avaldamist Euroopa Ühenduste Teatajas. [3] (4) Seepärast tuleks nimi kanda kaitstud päritolunimetuste ja geograafiliste tähiste registrisse ning võtta kaitstud geograafilise tähisena kaitse alla kogu ühenduses. (5) Käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 1576/2000 [5]) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas osutatud nimi lisatakse määruse (EÜ) nr 2400/96 lisasse ja kantakse kaitstud geograafilise tähisena (KGT) määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja geograafiliste tähiste registrisse. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. juuli 2000 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 174, 13.7.2000, lk 7. [3] EÜT C 274, 28.9.1999, lk 5. [4] EÜT L 327, 18.12.1996, lk 11. [5] EÜT L 181, 20.7.2000, lk 35. -------------------------------------------------- LISA EÜ ASUTAMISLEPINGU I LISAS LOETLETUD JA INIMTOIDUKS ETTENÄHTUD TOOTED Liha PRANTSUSMAA Agneau du Limousin (KGT) --------------------------------------------------
Official Journal L 187 , 26/07/2000 P. 0029 - 0029



KOMISJONI MÄÄRUS (EÜ) nr 1633/2000, 25. juuli 2000, millega muudetakse määrust (EMÜ) nr 2825/93, milles sätestatakse nõukogu määruse (EMÜ) nr 1766/92 teatavad üksikasjalikud rakenduseeskirjad seoses kohandatud toetuste kindlaksmääramise ja andmisega teatavate alkohoolsete jookidena eksporditava teravilja puhul EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta,1 viimati muudetud määrusega (EÜ) nr 1510/2000,2 eriti selle artikli 13 lõiget 5, ning arvestades järgmist: 1) Komisjoni 30. mai 1994. aasta määruse (EÜ) nr 1222/94 (millega sätestatakse teatavatele asutamislepingu II lisas loetlemata kaupadena eksporditavatele põllumajandussaaduste ja -toodete eksporditoetuste andmise korra ühised üksikasjalikud rakenduseeskirjad ja nende toetussummade kinnitamise kriteeriumid,3 viimati muudetud määrusega (EÜ) nr 701/20004) artikli 6 kohaselt tuleb komisjoni määruses (EMÜ) nr 2825/935 (viimati muudetud määrusega (EÜ) nr 3098/946) osutatud toodete jaoks eksporditoetuste saamiseks esitada sertifikaat, mis määruse (EÜ) nr 1222/94 artikli 6b alusel kehtib maksimaalselt ühe eelarveperioodi jooksul. Eelarveperiood sätestatakse määruse (EÜ) nr 1222/94 artikli 1 lõikes 1a ning see kestab ühe aasta 1. oktoobrist kuni järgmise aasta 30. septembrini. Määruse (EMÜ) nr 2825/93 artikliga 5 nähakse ette, et kontrollitud ja destilleeritud teraviljakoguste suhtes kohaldatavat koefitsienti kohaldatakse 1. juulist järgmise aasta 30. juunini. Asjaomaste destilleerijate tegevuse haldamise hõlbustamiseks tuleks kaks kõnealust ajavahemikku ühtlustada ning seega tuleks koefitsientide kehtivusaeg viia vastavusse sertifikaadi kehtivusajaga. Määruse (EMÜ) nr 2825/93 artiklit 5 tuleks vastavalt muuta. 2) Käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2825/93 artikli 5 teine lõik asendatakse järgmisega: "Seda kohaldatakse 1. oktoobrist järgmise aasta 30. septembrini. Eelmisest lausest olenemata kohaldatakse seda 2000/2001. eelarveaastal 1. juulist 2000 kuni 30. septembrini 2001." Artikkel 2 Käesolev määrus jõustub Euroopa Ühenduste Teatajas avaldamisele järgneval päeval. Käesolevat määrust kohaldatakse alates 1. juulist 2000. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. juuli 2000 Komisjoni nimel komisjoni liige Franz FISCHLER 1 EÜT L 181, 1.7.1992, lk 21. 2 EÜT L 174, 13.7.2000, lk 11. 3 EÜT L 136, 31.5.1994, lk 5. 4 EÜT L 83, 4.4.2000, lk 6. 5 EÜT L 258, 16.10.1993, lk 6. 6 EÜT L 328, 20.12.1994, lk 12.